stanford-oval/wikipedia huggingface dataset:
เลิศรบ สีตบุตร
การอ้างอิง

↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานยศทหาร, เล่ม ๙๔ ตอนที่ ๑๒๗ ง ฉบับพิเศษ หน้า ๒, ๑๕ ธันวาคม ๒๕๒๐
↑  (2548). อนุสรณ์งานพระราชทานเพลิงศพ พลเอก เลิศรบ สีตบุตร ม.ว.ม., ป.ช..
↑  อดีตผู้บัญชาการ/ผู้อำนวยการวิทยาลัยป้องกันราชอาณาจักร
↑  ราชกิจจานุเบกษา, ประกาศสำนักนายกรัฐมนตรี เรื่อง ให้นายทหารรับราชการ, เล่ม ๙๒ ตอนที่ ๒๐๓ ง ฉบับพิเศษ หน้า ๔, ๓๐ กันยายน ๒๕๑๘
↑  ราชกิจจานุเบกษา, ประกาศสำนักนายกรัฐมนตรี เรื่อง ให้นายทหารรับราชการ, เล่ม ๙๔ ตอนที่ ๘๙ ง หน้า ๓๘๘๗, ๒๗ กันยายน ๒๕๒๐
↑  ราชกิจจานุเบกษา, ประกาศสำนักนายกรัฐมนตรี เรื่อง แต่งตั้งราชองครักษ์, เล่ม ๘๔ ตอนที่ ๑๕ ง หน้า ๖๔๙, ๑๔ กุมภาพันธ์ ๒๕๑๐
↑  ราชกิจจานุเบกษา, พระบรมราชโองการ ประกาศ แต่งตั้งสมาชิกสภานิติบัญญัติแห่งชาติ, เล่ม ๘๙ ตอนที่ ๑๙๓ ก ฉบับพิเศษ หน้า ๑๙๓, ๑๖ ธันวาคม ๒๕๑๕
↑  ราชกิจจานุเบกษา, ประกาศสำนักนายกรัฐมนตรี เรื่อง แต่งตั้งราชองครักษ์, เล่ม ๙๓ ตอนที่ ๑๑๔ ง ฉบับพิเศษ หน้า ๑๘, ๒๘ กันยายน ๒๕๑๙
↑  ราชกิจจานุเบกษา, พระบรมราชโองการ ประกาศ แต่งตั้งสมาชิกสภานิติบัญญัติแห่งชาติ, เล่ม ๙๔ ตอนที่ ๑๑๔ ก ฉบับพิเศษ หน้า ๑๔, ๑๗ พฤศจิกายน ๒๕๒๐
↑  ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๙๑ ตอนที่ ๒๒๙ ง ฉบับพิเศษ หน้า ๓๙, ๓๑ ธันวาคม ๒๕๑๗
↑  ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๘๗ ตอนที่ ๑๒๒ ง ฉบับพิเศษ หน้า ๒๘, ๓๑ ธันวาคม ๒๕๑๓
↑  ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญชัยสมรภูมิ, เล่ม ๕๘ ตอนที่ ๐ ง หน้า ๔๕๙๙, ๙ ธันวาคม ๒๔๘๔
↑  ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญชัยสมรภูมิ, เล่ม ๘๙ ตอนที่ ๙๖ ง ฉบับพิเศษ หน้า ๒, ๒๒ มิถุนายน ๒๕๑๕
↑  ราชกิจจานุเบกษา, แจ้งความสำนักคณะรัฐมนตรี เรื่อง พระราชทานเครื่องหมายเปลวระเบิดสำหรับประดับแพรแถบเหรียญชัยสมรภูมิ, เล่ม ๗๒ ตอนที่ ๘๓ ง หน้า ๒๕๖๑, ๑๘ ตุลาคม ๒๔๙๘
↑  ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญพิทักษ์เสรีชน, เล่ม ๙๓ ตอนที่ ๘ ง ฉบับพิเศษ หน้า ๓, ๑๔ มกราคม ๒๕๑๙
↑  ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญช่วยราชการเขตภายใน, เล่ม ๖๑ ตอนที่ ๖ ง หน้า ๑๖๒, ๑๘ มกราคม ๒๔๘๗
↑  ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญราชการชายแดน, เล่ม ๘๕ ตอนที่ ๘๙ ง ฉบับพิเศษ หน้า ๓, ๓ ตุลาคม ๒๕๑๑
↑  ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๖๘ ตอนที่ ๗๕ ง ฉบับพิเศษ หน้า ๑๓๘, ๑๒ ธันวาคม ๒๔๙๔
↑  ราชกิจจานุเบกษา, แจ้งความสำนักนายกรัฐมนตรี เรื่อง พระราชทานพระบรมราชานุญาตประดับเหรียญปฏิบัติงานสหประชาชาติ, เล่ม ๗๐ ตอนที่ ๕๕ ง หน้า ๓๐๑๒, ๒๕ สิงหาคม ๒๔๙๖
↑  ราชกิจจานุเบกษา, แจ้งความสำนักคณะรัฐมนตรี เรื่อง พระราชทานพระบรมราชานุญาตประดับเหรียญอิสริยาภรณ์ต่างประเทศ, เล่ม ๗๑ ตอนที่ ๕๑ ง หน้า ๑๘๔๗, ๑๗ สิงหาคม ๒๔๙๗
↑  SENARAI PENUH PENERIMA DARJAH KEBESARAN, BINTANG DAN PINGAT PERSEKUTUAN TAHUN 1967.
สมุทร์ สหนาวิน

| พลเรือเอกสมุทร์ สหนาวินม> ป.ช., ม.ว.ม., ท.จ.ว. |
| --- | --- |

ผู้บัญชาการทหารเรือ
ดำรงตำแหน่ง 1 ตุลาคม พ.ศ. 2523 – 30 กันยายน พ.ศ. 2524
ก่อนหน้า: พลเรือเอก กวี สิงหะ
ถัดไป: พลเรือเอก สมบูรณ์ เชื้อพิบูลย์
รัฐมนตรีช่วยว่าการกระทรวงมหาดไทย
ดำรงตำแหน่ง 11 มีนาคม พ.ศ. 2524 – 19 ธันวาคม พ.ศ. 2524
รัฐมนตรีช่วยว่าการกระทรวงกลาโหม
ดำรงตำแหน่ง 19 ธันวาคม พ.ศ. 2524 – 22 เมษายน พ.ศ. 2526
 
ข้อมูลส่วนบุคคล
เกิด: 8 กรกฎาคม พ.ศ. 2464
เสียชีวิต: 28 ตุลาคม พ.ศ. 2547 (83 ปี)
คู่สมรส: คุณหญิง สมบูรณ์ สหนาวิน (รังสิพราหมณกุล)
ยศที่ได้รับการแต่งตั้ง
รับใช้:  ไทย
สังกัด:  กองทัพเรือไทย  กองอาสารักษาดินแดน
ยศ:  พลเรือเอก  นายกองเอก

พลเรือเอก สมุทร์ สหนาวิน (8 กรกฎาคม พ.ศ. 2464 - 28 ตุลาคม พ.ศ. 2547) อดีตผู้บัญชาการทหารเรือ รัฐมนตรีช่วยว่าการกระทรวงมหาดไทย และรัฐมนตรีช่วยว่าการกระทรวงกลาโหม
ประวัติ

พล.ร.อ. สมุทร์ สหนาวิน เป็นบุตรชายของนายนาวาตรี หลวงเจนจบสมุทร์ (เจือ สหนาวิน) ต้นตระกูลสหนาวิน กับนางแพ เจนจบสมุทร์ มีพี่สาวต่างมารดา 1 คนซึ่งเกิดกับนางแช่ม สหนาวิน น้องสาวของนางแพ และน้องชายร่วมมารดาอีก 1 คนคือ วีระ สหนาวิน ด้านชีวิตครอบครัวสมรสกับ กับคุณหญิง สมบูรณ์ สหนาวิน (รังสิพราหมณกุล) บุตรีพระมหาราชครูพิธีศรีวิสุทธิคุณวิบูลเวทย์บรมหงส์พรหมพงศ์พฤฒาจารย์ (สวาสดิ์ รังสิพราหมณกุล) ประธานพราหมณ์ราชสำนัก และนาง วามเทพมุนี (เล็ก รังสิพราหมณกุล) มีบุตรธิดา 2 คน คือ
พลเรือโท สุริยะ สหนาวิน ร.น.
นาง ดวงกมล นภสินธุวงศ์
ตำแหน่งสำคัญในราชการ

พล.ร.อ. สมุทร์ สหนาวิน ดำรงตำแหน่งผู้บัญชาการทหารเรือ ระหว่างวันที่ 1 ตุลาคม พ.ศ. 2523 ถึง 30 กันยายน พ.ศ. 2524 และดำรงตำแหน่งรัฐมนตรีช่วยว่าการกระทรวงมหาดไทย เมื่อวันที่ 11 มีนาคม พ.ศ. 2524 จากนั้นจึงพ้นจากตำแหน่งรัฐมนตรีช่วยว่าการกระทรวงมหาดไทย ไปดำรงตำแหน่งรัฐมนตรีช่วยว่าการกระทรวงกลาโหม เมื่อวันที่ 19 ธันวาคม พ.ศ. 2524 จนถึงวันที่ 22 เมษายน พ.ศ. 2526 และดำรงตำแหน่ง สมาชิกวุฒิสภา พ.ศ. 2526
ถึงแก่อนิจกรรม

พล.ร.อ. สมุทร์ สหนาวิน ถึงแก่อนิจกรรม เมื่อวันที่ 28 ตุลาคม พ.ศ. 2547 มีพิธีพระราชทานเพลิงศพเมื่อวันที่ 22 มีนาคม พ.ศ. 2548 ณ ฌาปนสถานกองทัพเรือ วัดเครือวัลย์วรวิหาร
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2517 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2514 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2519 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2505 –  เหรียญชัยสมรภูมิ สงครามมหาเอเชียบูรพา (ช.ส.)
พ.ศ. 2495 –  เหรียญชัยสมรภูมิ การร่วมรบกับสหประชาชาติ ณ ประเทศเกาหลี (ช.ส.)
พ.ศ. 2498 –  เหรียญจักรมาลา (ร.จ.ม.)
พ.ศ. 2514 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
พ.ศ. 2493 –  เหรียญบรมราชาภิเษก รัชกาลที่ 9 (ร.ร.ศ.9)
พ.ศ. ไม่ปรากฎ –  เหรียญกาชาดสมนาคุณ ชั้นที่ 1 (เหรียญทอง)
เครื่องราชอิสริยาภรณ์ > เหรียญสหประชาชาติ

สหประชาชาติ :
พ.ศ. 2495 -  เหรียญสหประชาชาติเกาหลี
เครื่องราชอิสริยาภรณ์ > ต่างประเทศ

สหราชอาณาจักร :
พ.ศ. 2515 -  เครื่องราชอิสริยาภรณ์จักรวรรดิบริติช ชั้นตติยาภรณ์ (ฝ่ายทหาร) (CBE)
เกาหลีใต้ :
พ.ศ. 2517 -  เครื่องอิสริยาภรณ์กิตติคุณสำหรับการรักษาความปลอดภัยแห่งชาติ ชั้นที่ 1
ไต้หวัน :
พ.ศ. 2517 -  เครื่องอิสริยาภรณ์เมฆและธวัช ชั้นที่ 1
มาเลเซีย :
พ.ศ. 2524 -  เครื่องราชอิสริยาภรณ์หยาง มูเลีย เซเตีย มาห์โกตา มาเลเซีย ชั้นที่ 2
ดูเพิ่ม

พระมหาราชครูพิธีศรีวิสุทธิคุณ (ชวิน รังสิพราหมณกุล)
เดดพูล & วูล์ฟเวอรีน
เพลง

ร็อบ ไซมอนเซน ได้รับการว่าจ้างให้แต่งเพลงประกอบภาพยนตร์ในกลางเดือนกรกฎาคม ค.ศ. 2023 ก่อนหน้านี้เขาเคยทำร่วมกับเลวีใน ย้อนเวลาหาอดัม และปีที่สี่ของ สเตรนเจอร์ ธิงส์ อัลบั้มเพลงประกอบ เดดพูล & วูล์ฟเวอรีน: ฟาน แจมซ์ วางจำหน่ายในรูปแบบดิจิทัลเมื่อวันที่ 24 กรกฎาคม ค.ศ. 2024 และรูปแบบแผ่นในวันที่ 26 กรกฎาคม โดยฮอลลีวูดเรเคิดส์ อัลบั้มประกอบด้วย 17 เพลงที่อยู่ในภาพยนตร์หรือได้รับแรงบันดาลใจจากภาพยนตร์ พร้อมด้วยเพลง "LFG" ซึ่งเป็นเพลงธีมหลักของไซมอนเซนสำหรับ เดดพูล & วูล์ฟเวอรีน ดนตรีประกอบภาพยนตร์ของไซมอนเซนจำหน่ายในรูปแบบดิจิทัลเมื่อวันที่ 24 กรกฎาคม ในฉบับปกติและดีลักซ์ซึ่งรวมอัลบั้มเพลงประกอบ อีพีชื่อ เดดพูล & วูล์ฟเวอรีน: มาดอนนาส์ "ไลค์อะเพรเยอร์" อีพี ประกอบด้วยเพลง "ไลค์อะเพรเยอร์" โดย มาดอนนา รวมถึงเวอร์ชันรีมิกซ์ของเพลงซึ่งปรากฏในภาพยนตร์ วางจำหน่ายโดย วอร์เนอร์เรเคิดส์ เมื่อวันที่ 9 สิงหาคม ค.ศ. 2024
การฉาย > โรงภาพยนตร์

เดดพูล & วูล์ฟเวอรีน ฉายรอบปฐมทัศน์เมื่อวันที่ 22 กรกฎาคม ค.ศ. 2024 ที่โรงละครเดวิด เอช. คอชในเมืองนิวยอร์ก ฉายในไทย, ฝรั่งเศส, เยอรมนี, อิตาลี, เกาหลีใต้และญี่ปุ่นในวันที่ 24 กรกฎาคม ฉายในสเปน, บราซิล, สหราชอาณาจักร, เม็กซิโกและออสเตรเลียในวันที่ 25 กรกฎาคม และฉายในสหรัฐและจีนวันที่ 26 กรกฎาคม ในระบบ ไอแมกซ์, เรียลดี 3ดี, ดอลบีซีนะมา, 4ดีเอกซ์, ซีนะมาร์กเอ็กซ์ดีและโรงภาพยนตร์จอใหญ่อื่น ๆ แต่เดิมภาพยนตร์กำหนดฉายวันที่ 6 กันยายน ปีเดียวกัน ต่อมาเลื่อนออกไปเป็นวันที่ 8 พฤศจิกายน เพื่อรองรับการล่าช้าของภาพยนตร์ในจักรวาลภาพยนตร์มาร์เวลเรื่องอื่น ๆ จากนั้นเปลี่ยนเป็นวันที่ 3 พฤษภาคม เมื่อดิสนีย์ปรับปฏิทินการการฉายเนื่องจากการหยุดงานของสมาคมนักเขียนแห่งอเมริกา ก่อนจะได้วันฉายในเดือนกรกฎาคมหลังการหยุดงานประท้วงของแซก-อาฟตราจบลง ภาพยนตร์เป็นส่วนหนึ่งของเฟสห้าในจักรวาลภาพยนตร์มาร์เวล สมาคมภาพยนตร์ให้ภาพยนตร์เป็นเรต R ทำให้เป็นภาพยนตร์เรื่องแรกในจักรวาลภาพยนตร์มาร์เวลที่ได้รับเรตนี้ เลวีกล่าวในเดือนสิงหาคมว่า ภาพยนตร์จะไม่มีฉบับที่ตัดต่อโดยผู้กำกับ เพราะภาพยนตร์ที่ฉายในโรงภาพยนตร์เป็นภาพยนตร์ที่เขาต้องการสร้าง เรย์โนลส์กล่าวว่า ก่อนหน้านี้เขาได้พูดคุยเกี่ยวกับฉบับที่ตัดต่อโดยผู้กำกับกับเลวี แต่เลวีปฏิเสธ
การฉาย > โฮมมีเดีย

ภาพยนตร์วางจำหน่ายในรูปแบบดิจิทัลดาวน์โหลดเมื่อวันที่ 1 ตุลาคม ค.ศ. 2024 ส่วนรูปแบบอัลตราเอชดีบลูเรย์, บลูเรย์และดีวีดี วางจำหน่ายเมื่อวันที่ 22 ตุลาคม โดย โซนี่พิกเจอร์สโฮมเอนเทอร์เทนเมนต์ ประกอบด้วยฉากที่ถูกตัดออก, คลิปตลกและเบื้องหลังการถ่ายทำ ภาพยนตร์ลงดิสนีย์+ เมื่อวันที่ 12 พฤศจิกายน
สารคดีพิเศษ

บทความหลัก: มาร์เวลสตูดิโอส์: แอสเซมเบิลด์
สารคดีชุด มาร์เวลสตูดิโอส์: แอสเซมเบิลด์ ประกาศเมื่อเดือนกุมภาพันธ์ ค.ศ. 2021 สำหรับสารคดีพิเศษของภาพยนตร์เรื่องนี้มีชื่อว่า "การสร้างของ เดดพูล & วูล์ฟเวอรีน" ออกอากาศบนดิสนีย์+ เมื่อวันที่ 12 พฤศจิกายน ค.ศ. 2024
อนาคต

หลังภาพยนตร์ฉาย เรย์โนลส์กล่าวว่าเขาไม่แน่ใจว่าจะกลับมารับบทเดิมได้เมื่อใด เมื่อพูดถึงภาพในอนาคตที่เดดพูลได้เห็นในภาพยนตร์ ซึ่งเป็นภาพเดดพูลที่กำลังจะตายและถูกธอร์กอดไว้ขณะที่ร้องไห้ รีสกล่าวว่าภาพดังกล่าวสามารถเพิกเฉยได้ในอนาคต แต่เขาคาดหวังว่าจักรวาลภาพยนตร์มาร์เวลจะถือว่าเป็นเส้นเรื่องหลัก และดำเนินการเพื่อให้ฉากดังกล่าวปรากฏเต็มรูปแบบในโครงการในอนาคต ไฟกีกล่าวในเดือนพฤศจิกายน ค.ศ. 2024 ว่า สตูดิโอกำลังมองหาวิธีที่จะรวมเดดพูลและวูล์ฟเวอรีนไว้ในโครงการของจักรวาลภาพยนตร์มาร์เวลในอนาคต
แหล่งข้อมูลอื่น

เว็บไซต์ทางการ  ที่ มาร์เวล.คอม
เดดพูล & วูล์ฟเวอรีน ที่อินเทอร์เน็ตมูวีเดตาเบส
ไรอัน เรย์โนลส์ ผู้แสดงเป็น เดดพูล, ผู้อำนวยการสร้างในภาพยนตร์ชุด เดดพูล และผู้เขียนบทภาพยนตร์ร่วมใน เดดพูล 2 และ เดดพูล & วูล์ฟเวอรีน
ชอว์น เลวี ผู้กำกับ เดดพูล & วูล์ฟเวอรีน ในงานซีนะมาคอนเมื่อเดือนเมษายน ค.ศ. 2024
เทียนชัย สิริสัมพันธ์

| พลเอกเทียนชัย สิริสัมพันธ์ม> ป.ช., ม.ว.ม., ท.จ.ว., ม.ร. |
| --- | --- |
เทียนชัยในปี 2502

รองนายกรัฐมนตรี
ดำรงตำแหน่ง 5 สิงหาคม พ.ศ. 2529 – 26 สิงหาคม พ.ศ. 2533
นายกรัฐมนตรี: เปรม ติณสูลานนท์ ชาติชาย ชุณหะวัณ
ก่อนหน้า: ประจวบ สุนทรางกูร
ถัดไป: อาทิตย์ กำลังเอก
รัฐมนตรีว่าการกระทรวงศึกษาธิการ
ดำรงตำแหน่ง 26 สิงหาคม พ.ศ. 2533 – 23 กุมภาพันธ์ พ.ศ. 2534
นายกรัฐมนตรี: ชาติชาย ชุณหะวัณ
ก่อนหน้า: มานะ รัตนโกเศศ
ถัดไป: ก่อ สวัสดิ์พาณิชย์
 
ข้อมูลส่วนบุคคล
เกิด: 19 มีนาคม พ.ศ. 2467 จังหวัดพระนคร ประเทศสยาม
เสียชีวิต: 3 พฤษภาคม พ.ศ. 2563 (96 ปี) โรงพยาบาลวิชัยยุทธ กรุงเทพมหานคร ประเทศไทย
พรรคการเมือง: พรรคราษฎร​ (2529–2535)
คู่สมรส: คุณหญิงประพาฬสิทธิ์ สิริสัมพันธ์
ยศที่ได้รับการแต่งตั้ง
สังกัด: กองทัพบกไทย
ยศ:  พลเอก

พลเอก เทียนชัย สิริสัมพันธ์ (19 มีนาคม พ.ศ. 2467 – 3 พฤษภาคม พ.ศ. 2563) เป็นนายทหารและนักการเมืองชาวไทย เคยดำรงตำแหน่งรองผู้บัญชาการทหารบก รวมทั้งรองนายกรัฐมนตรี รัฐมนตรีว่าการกระทรวงศึกษาธิการ และหัวหน้าพรรคราษฎร และมีฉายานามว่า"เจ้าพ่อป่าหวาย"
ประวัติ

เทียนชัยเกิดเมื่อวันที่ 19 มีนาคม พ.ศ. 2467 เป็นบุตรขุนอู่ทองเขตขัตติยนารี (จำรัส ศิริสัมพันธ์) และนางฉลอง ศิริสัมพันธ์ สำเร็จการศึกษาจากโรงเรียนเซนต์คาเบรียล วิทยาศาสตรบัณฑิต  จากโรงเรียนเตรียมนายร้อยทหารบก รุ่นที่ 5 (ตทบ.5)
และวิทยาลัยป้องกันราชอาณาจักร (วปอ.) รุ่นที่ 16
ประวัติ > ครอบครัว

สมรสกับคุณหญิงประพาฬสิทธิ์ สิริสัมพันธ์ มีบุตรธิดา 4 คน คือ
พล.ต. สิทธิชัย สิริสัมพันธ์
พล.ต.หญิง สุนันทา สิริสัมพันธ์
พล.อ. วุฒิชัย สิริสัมพันธ์
ศจีจันท สิริสัมพันธ์
การทำงาน

พล.อ. เทียนชัย เริ่มรับราชการเป็นทหาร สังกัดกองทัพบก ได้รับแต่งตั้งเป็นผู้บัญชาการหน่วยรบพิเศษป่าหวาย และเป็นผู้ก่อตั้งหน่วยทหารหน่วยนี้ จนได้รับฉายา ”เจ้าพ่อป่าหวาย” ต่อมาได้รับตำแหน่งเจ้ากรมรักษาดินแดน และรองผู้บัญชาการทหารบก ในระหว่างรับราชการทหาร ได้รับมอบหมายให้ปฏิบัติหน้าที่ปราบสลัดอากาศ และยับยั้งการปฏิวัติรัฐประหารหลายครั้ง โดยครั้งสำคัญ คือ กบฏทหารนอกราชการ (กบฏ 9 กันยา) ซึ่ง พล.ต. มนูญกฤต รูปขจร นายทหารนอกประจำการ ได้นำกำลังทหารเข้ายึดกองบัญชาการทหารสูงสุด และประกาศให้ พล.อ. เสริม ณ นคร เป็นหัวหน้าคณะปฏิวัติยึดอำนาจจากรัฐบาลของพล.อ. เปรม ติณสูลานนท์ นายกรัฐมนตรี ซึ่งอยู่ระหว่างการไปราชการต่างประเทศ พร้อมกับพล.อ. อาทิตย์ กำลังเอก ผู้บัญชาการทหารสูงสุด และผู้บัญชาการทหารบก ซึ่งพล.อ. เทียนชัย ในฐานะรองผู้บัญชาการทหารบก ได้รวมตัวกันต่อต้าน และควบคุมสถานการณ์ไว้ได้ในเวลาต่อมา
หลังจากเกษียณอายุราชการได้เข้าทำงานทางการเมืองร่วมกับพล.อ. มานะ รัตนโกเศศ ก่อตั้งพรรคราษฎร (เปลี่ยนชื่อจากพรรคสหชาติ) จนได้รับตำแหน่งรองนายกรัฐมนตรี ต่อมาได้ปรับไปรับตำแหน่งดำรงตำแหน่งรัฐมนตรีว่าการกระทรวงศึกษาธิการ และดำรงตำแหน่งสมัยที่ 2 ในปี พ.ศ. 2533 นอกจากนั้นยังได้รับแต่งตั้งเป็นสมาชิกวุฒิสภา ที่ปรึกษารัฐมนตรีช่วยว่าการกระทรวงพาณิชย์ และเขาเคยได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516
เขาได้รับแต่งตั้งเป็นรองประธานกรรมการโอลิมปิกแห่งประเทศไทย และมีความสนใจในด้านกีฬามวยไทย จนได้รับแต่งตั้งเป็นประธานสหพันธ์สหพันธ์สมาคมมวยไทยสมัครเล่นนานาชาติ และเป็นประธานที่ปรึกษาของสมาคมครูมวยไทย
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2526 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2523 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2532 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2533 –  เครื่องราชอิสริยาภรณ์อันมีศักดิ์รามาธิบดี ชั้นที่ 2 มหาโยธิน (ม.ร.)
พ.ศ. 2532 –  เครื่องราชอิสริยาภรณ์อันเป็นสิริยิ่งรามกีรติ ลูกเสือสดุดีชั้นพิเศษ
พ.ศ. 2512 –  เหรียญชัยสมรภูมิ สงครามมหาเอเชียบูรพา (ช.ส.)
พ.ศ. 2495 –  เหรียญชัยสมรภูมิ การร่วมรบกับสหประชาชาติ ณ ประเทศเกาหลี (ช.ส.) (ประดับเปลวระเบิด)
พ.ศ. 2527 –  เหรียญพิทักษ์เสรีชน ชั้นที่ 1 (ส.ช.)
พ.ศ. 2511 –  เหรียญราชการชายแดน (ช.ด.)
พ.ศ. 2503 –  เหรียญจักรมาลา (ร.จ.ม.)
พ.ศ. 2496 –  เหรียญรัตนาภรณ์ รัชกาลที่ 9 ชั้นที่ 5 (ภ.ป.ร.5)
พ.ศ. 2493 –  เหรียญบรมราชาภิเษก รัชกาลที่ 9 (ร.ร.ศ.9)
พ.ศ. ไม่ปรากฎ –  เหรียญกาชาดสมนาคุณ ชั้นที่ 1 (เหรียญทอง)
พ.ศ. ไม่ปรากฎ –  เหรียญกาชาดสรรเสริญ
เครื่องราชอิสริยาภรณ์ > เหรียญสหประชาชาติ

สหประชาชาติ :
พ.ศ. 2496 –  เหรียญสหประชาชาติเกาหลี
เครื่องราชอิสริยาภรณ์ > ต่างประเทศ

สหรัฐ :
พ.ศ. 2519 –  ลีเจียนออฟเมอริต ชั้นนายทหาร
พ.ศ. 2529 –  ลีเจียนออฟเมอริต ชั้นนายทหาร (เหรียญที่ 2)
พ.ศ. 2494 –  เหรียญบรอนซ์สตาร์
เกาหลีใต้ :
พ.ศ. ไม่ปรากฏ –  เหรียญราชการสงครามเกาหลี
อุทยานแห่งชาติเขาหลวง

| อุทยานแห่งชาติเขาหลวง |
| --- | --- |
ไอยูซีเอ็นประเภท 2 (อุทยานแห่งชาติ)
น้ำตกพรหมโลกภายในอุทยานแห่งชาติเขาหลวง
ที่ตั้งของอุทยานแห่งชาติเขาหลวงแสดงแผนที่จังหวัดนครศรีธรรมราชอุทยานแห่งชาติเขาหลวง (ประเทศไทย)แสดงแผนที่ประเทศไทย
ที่ตั้ง:  ไทย
เมืองใกล้สุด: จังหวัดนครศรีธรรมราช   • อำเภอฉวาง  • อำเภอช้างกลาง  • อำเภอนบพิตำ  • อำเภอพรหมคีรี  • อำเภอพิปูน  • อำเภอเมืองนครศรีธรรมราช  • อำเภอลานสกา
พิกัด: 8°29′36″N 99°43′46″E﻿ / ﻿8.493333°N 99.729444°E﻿ / 8.493333; 99.729444
พื้นที่: 593.56 ตารางกิโลเมตร (370,972.22 ไร่)
จัดตั้ง: 19 ธันวาคม พ.ศ. 2517
ผู้เยี่ยมชม: 111,240 คน (ปีงบประมาณ 2559)
หน่วยราชการ: สำนักอุทยานแห่งชาติ, กรมอุทยานแห่งชาติ สัตว์ป่า และพันธุ์พืช
อุทยานแห่งชาติเขาหลวง เป็นอุทยานแห่งชาติที่ตั้งอยู่ในท้องที่ จังหวัดนครศรีธรรมราช ได้ถูกจัดตั้งขึ้นตามมติคณะรัฐมนตรี กำหนดให้ป่าเขาหลวงและป่าอื่นๆ ในท้องที่จังหวัดนครศรีธรรมราช รวม 14 ป่า เป็นอุทยานแห่งชาติ กรมป่าไม้ได้ทำการสำรวจเบื้องต้นเกี่ยวกับสภาพพื้นที่บริเวณป่าเขาหลวงจะถูกวาตภัย ในปี พ.ศ. 2505 ทำให้ไม้ขนาดใหญ่ล้มโค่นเป็นจำนวนมาก นอกจากนั้นป่าแห่งนี้ยังมีคุณค่าควรแก่การเก็บรักษาไว้ เพื่อประโยชน์ในการพักผ่อนหย่อนใจ การศึกษา ค้นคว้าวิจัยและคุ้มครองรักษาพันธุ์สัตว์ป่า นับว่าควรค่าแก่การจัดเป็นอุทยานแห่งชาติ ซึ่งต่อมาได้มีมติคณะกรรมการอุทยานแห่งชาติ จากการประชุมครั้งที่ 1/2517 เมื่อวันที่ 22 มกราคม 2517 เห็นชอบในหลักการให้จัดตั้งเป็นอุทยาน โดยได้มีพระราชกฤษฎีกากำหนดบริเวณที่ดินป่าเขาหลวงในท้องที่ตำบลดอนตะโก ตำบลกะทูน ตำบลเขาพระ ตำบลพิปูน ตำบลยางค้อม อำเภอพิปูน ตำบลละอาย อำเภอฉวาง ตำบลสวนขัน ตำบลช้างกลาง อำเภอช้างกลาง ตำบลท่างิ้ว อำเภอเมืองนครศรีธรรมราช ตำบลพรหมโลก ตำบลบ้านเกาะ ตำบลอินทคีรี ตำบลทอนหงส์ อำเภอพรหมคีรี และตำบลเขาแก้ว ตำบลท่าดี ตำบลกำโลน อำเภอลานสกา ตำบลกรุงชิง ตำบลนบพิตำ ตำบลนาเหรง อำเภอนบพิตำ จังหวัดนครศรีธรรมราช ให้เป็นอุทยานแห่งชาติ ตามประกาศในราชกิจจานุเบกษา เล่มที่ 91 ตอนที่ 216 ลงวันที่ 18 ธันวาคม 2517 นับเป็นอุทยานแห่งชาติแห่งที่ 9 ของประเทศ
ลักษณะภูมิประเทศ

อุทยานแห่งชาติเขาหลวง ตั้งอยู่ระหว่างละติจูดที่ 08 องศา 22 ลิปดา - 08 องศา 45 ลิปดา เหนือ และอยู่ระหว่างลองติจูดที่ 99 องศา 37 ลิบดา - 99 องศา 51 ลิบดา ตะวันออก พื้นที่อุทยานแห่งชาติครอบคลุมเทือกเขานครศรีธรรมราชตอนกลาง ประกอบด้วยเทือกเขาสูงสลับซับซ้อนทอดยาวเหนือจรดใต้ขนานไปกับชายฝั่งทะเลด้านตะวันออก มีที่ราบตามหุบเขาเล็กน้อย ดินบนภูเขาเป็นดินที่เกิดจากการผุสลายของหินแกรนิต มียอดเขาสูงสุดคือ ยอดเขาหลวง สูงจากระดับน้ำทะเล 1,835 เมตร เป็นต้นกำเนิดของต้นน้ำลำธารหลายสาย เช่น แม่น้ำตาปี แม่น้ำปากพนัง คลองกรุงชิง คลองเขาแก้ว คลองท่าแพ คลองระแนะ และคลองละอาย อันเป็นแหล่งน้ำที่สำคัญของพื้นที่โดยรอบอุทยานแห่งชาติเขาหลวง เป็นต้น
ทรัพยากรป่าไม้

เนื่องจากพื้นที่อุทยานแห่งชาติเขาหลวง มีพื้นที่ส่วนใหญ่ตั้งอยู่บนเทือกเขาสูง โดยอยู่สูงจากระดับน้ำทะเลปานกลาง ประมาณตั้งแต่ 100 เมตรขึ้นไปถึง 1,835 เมตร มีสภาพภูมิอากาศแบบคาบสมุทร มีฝนตกตลอดปี เนื่องจากพื้นที่เป็นภูเขาสูงทำให้ได้รับน้ำฝนจากมรสุมทั้งสองด้าน คือ ลมมรสุมตะวันตกเฉียงใต้ และลมมรสุมตะวันออกเฉียงเหนือ ทำให้ความชื้น และปริมาณน้ำฝนเฉลี่ยสูง พืชพรรณไม้ที่ขึ้นส่วนใหญ่จึงเป็นสังคมพืชป่าดงดิบชื้น (Tropical Rain Forest)
หรืออาจเรียกว่าป่าดงดิบ เป็นป่าไม้ที่มีใบสีเขียวตลอดทั้งปี สภาพป่ารกทึบทั้งในเรือนยอดของไม้ใหญ่ และชั้นไม้พื้นล่าง ครอบคลุมพื้นที่ส่วนใหญ่ของอุทยานแห่งชาติทั้งหมด พันธุ์พืชซึ่งเป็นพืชประจำถิ่นที่สำคัญ และเป็นไม้ที่มีค่าที่สำคัญทางเศรษฐกิจ ส่วนใหญ่เป็นพืชในวงศ์ Dipterocarpaceae ได้แก่ ไม้ในตระกูลยาง (Dipterocarpus spp.) ตะเคียนทอง (Hopea odorata) ไข่เขียว (Parashorea stellata) ตะเคียนทราย (Shorea gratissima) สยาขาว (S. leprosula) กระบากดำ (S. ferinosa) กระบากขาว (Anisoptera costata) พันจำ (Vatica cinerea) นอกจากนี้ยังมีพันธุ์พืชในวงศ์อื่นๆ ได้แก่ หลุมพอ (Intsia palembanica) เอียน (Neolitsea zeylanica) เชียด (Cinnanomum iners) อบเชย(C. bejolghota) เทพทาโร(C. porrectum) จำปาป่า (Michelia champaca) สังโต้ง (Aglaia andamanica) แดงควน (Eugnia rhomboidea) ชุมแพรก (Hertiera javanica) เสียดช่อ (H. sumatrana) สุเหรียญ (Toona febrifuga) ยมป่า (Ailanthus triphysa) ยวน (Koompassia excelsa) ขมิ้นตอง (Horsfieldia grandis) และขุนไม้ (Podocarpus wallichianus)
สำหรับพันธุ์พืชที่หายากได้แก่ เต่าร้างยักษ์ (Caryota obtuse) รวมทั้งหวายชนิดต่างๆ ในสกุล Calamus ได้แก่ หวายหอม (Calamus javensis) หวายไม้เท้า(C. scipionum) หวายแส้ม้า (C. bousigonii) หวายกำพวน(C. longisetus) สกุล Daemonorops) ได้แก่ หวายขี้ไก่ (Deamonorops brachystachys) หวายจากจำ(D. grandis) หวายขี้เหร่(D. kunstleri) สกุล Korthalsia ได้แก่ หวายเถาใหญ่ หรือหวายแดง (Korthalsisa grandis) และหวายเถาหนู (K. rigida) นอกจากนี้มีไผ่สกุล Gigantochloa ได้แก่ ไผ่ผาก (Gigantochloa hasskarliana) ไผ่เกรียบ (G. Apus) และสกุล Schizostachyum ได้แก่ เมี่ยงไผ่ (Schzoatachyum blumei) และไผ่โป (S. brachycladum) เป็นต้น
ปัจจุบันเต่าร้างยักษ์ลดจำนวนลงอย่างมาก ซึ่งอาจจะสูญพันธุ์ไปในอนาคต เนื่องจากสภาพนิเวศน์เปลี่ยนแปลงไป นอกจากนี้ยังมีบัวแฉก (Dipteris conjugate) และบัวแฉกใบมน
(Cheiropleuria bicuspis) ซึ่งเป็นเฟิร์นประจำถิ่นของอุทยานแห่งชาติเขาหลวง และพืชสำคัญที่เป็นพืชประจำถิ่นประเทศไทย พบเฉพาะถิ่นที่จังหวัดนครศรีธรรมราช ในเขตอุทยานแห่งชาติเขาหลวงคือ กุหลาบป่า (Rhododendron taiense)
ทรัพยากรสัตว์ป่า

ผลการสำรวจชนิด และประชากรสัตว์ป่าในอุทยานแห่งชาติเขาหลวง พบว่าอุทยานแห่งชาติเขาหลวง เป็นถิ่นที่อยู่อาศัยของสัตว์ป่าไม่น้อยกว่า 327 ชนิด โดยมีรายละเอียดดังนี้
สัตว์เลี้ยงลูกด้วยน้ำนม จากการสำรวจพบสัตว์เลี้ยงลูกด้วยน้ำนม 29 วงศ์ 100 ชนิด จำแนกตามพระราชบัญญัติสงวนและคุ้มครองสัตว์ป่า พ.ศ. 2535 ได้ดังนี้
สัตว์ป่าสงวน จำนวน 2 ชนิด คือ เลียงผา (Capricornis sumatraensis) สมเสร็จ (Tapirus indicus)
สัตว์ป่าคุ้มครองประเภทที่ 1 จำนวน 29 ชนิด ลิงกัง (Macaca nemestrina) เม่นหางพวง (Atherurus) เสือลายเมฆ (Neofelis nebulosa) เป็นต้น
สัตว์ป่าคุ้มครองประเภทที่ 2 จำนวน 7 ชนิด เก้ง (Muntiacus muntjak) กวาง (Cervus unicolor) เสือดำ (Panthera pardus) เสือโคร่ง (P. tiger) และจำนวนตามสถานภาพโดย Humphrey และ Bain (1990) คือ สัตว์ที่ถูกคุกคาม (Threatened species) พบจำนวน 15 ชนิด เช่น ลิงกัง (M. nemestrina) ลิงเสน (M. arctoides) หมีหมา (Helarctos malayamus) ค่างดำ (P. melalophos) ค่างแว่นถิ่นใต้ (P. obscura) เป็นต้น
สัตว์ที่กำลังจะสูญพันธุ์ (endangered species) จำนวน 9 ชนิด เช่น เลียงผา (Capricornis sumatraensis) สมเสร็จ (Tapirus indicus) เสือดำ (Panthera pardus) ชะนีธรรมดา (Hylobates lar) เป็นต้น
สัตว์จำพวกนกหรือ สัตว์ปีก จากการสำรวจพบนกทั้งสิ้นจำนวน 157 ชนิด 37 วงศ์ เป็นนกประจำถิ่น 143 ชนิด และเป็นนกอพยพย้ายถิ่น 14 ชนิด ซึ่งจัดเป็นสัตว์ป่าคุ้มครองประเภทที่สอง จำนวน 2 ชนิด ได้แก่ ไก่ป่า (Grallus gallus) นกเขาเปล้าธรรมดา (Treron curvirostra) สัตว์ป่าคุ้มครองประเภทที่ 1 จำนวน 137 ชนิด นอกนั้นไม่ถูกจัดให้เป็นสัตว์ป่าคุ้มครองหรือสัตว์ป่าสงวนแต่อย่างใด จากการายงานของ Humphrey และ Bain (1990) พบว่ามีนกที่จัดเป็นนกที่ถูกคุกคาม (Treatened) 6 ชนิด ได้แก่ อินทรีดำ (Ictinaetus malayansis) ไก่ฟ้าหน้าเขียว (Lophura ignifa) นกหว้า (Argusianus argus) นกเงือกหัวหงอก (Berenicornis comata) นกเงือกปากดำ (Anorshinus galeritus) และ นกกก (Buceros bicornis) และมีจำนวน 2 ชนิด ที่ถูกจัดเป็นนกที่กำลังจะสูญพันธุ์ (endangered) คือ นกชนหิน (Rhinoplax vigil) และ นกโพระดกหลากสี (Megalaima raffesii)
สัตว์เลื้อยคลาน พบสัตว์เลื้อยคลานจำนวน 11 วงศ์ 40 ชนิด จากการสำรวจพบว่ามีสัตว์เลื้อยคลานที่พบเฉพาะในบริเวณเขาหลวงแห่งเดียวในประเทศไทย 1 ชนิด คือ งูลายสาปมลายู (Amphiesma inas) เต่าจักร (Heosemys spinosa) งูหลามปากเป็ด (Python curtus) งูหลามเหลียมหัวหางแดง (Bungarus flaviceps) และชนิดที่พบเฉพาะในประเทศไทย คือ จิ้งจกนิ้วยาวกำพล (Cnemasopis kumpoli) ตุ๊กแกป่าโคนนิ้วติด (Crytodactylus brevipalmatus) จิ้งเหลนเรียวปักษ์ใต้ (Lyzosoma herberti) งูเขียวดงลาย (Boiga sangsomi)
สัตว์สะเทินน้ำสะเทินบก พบสัตว์ครึ่งบกครึ่งน้ำอาศัยอยู่ในอุทยานแห่งชาติเขาหลวงจำนวน 5 วงศ์ 12 ชนิด จากการสำรวจ พบว่ามีสัตว์ครึ่งบกครึ่งน้ำที่พบเฉพาะบริเวณเขาหลวงแห่งเดียวในประเทศไทยจำนวน 1 ชนิด คือ กบเขาท้องลาย (Rana luctuosa) ชนิดที่หายากคือ กบตะนาวศรี (Ingerna tasanae) และชนิดที่พบเฉพาะในประเทศไทยจำนวน 1 ชนิด ได้แก่ เขียดงูศุภชัย (Ichthyophis supachaii)
สัตว์น้ำ จากการสำรวจพบสัตว์น้ำจำพวกปลา 8 วงศ์ จำนวน 16 ชนิด จำพวกปู 2 ชนิด ซึ่งหากมีการสำรวจอย่างจริงจัง คาดว่าจะพบความหลากหลายของสัตว์น้ำมากชนิดกว่านี้ เนื่องจากแหล่งน้ำมนพื้นที่อุทยานฯ เป็นแหล่งต้นน้ำลำธารปริมาณสารอาหารในน้ำยังมีน้อย กระแสน้ำไหลแรง และพื้นท้องน้ำเป็นพื้นหินและทรายเป็นส่วนมาก ไม่เหมาะกับการเจริญเติบโตของสัตว์น้ำโดยส่วนรวม ทำให้มีสัตว์น้ำเพียงบางชนิดสามารถปรับตัวให้เข้ากับสภาพแวดล้อมดังกล่าวได้
จุดน่าสนใจ

น้ำตกพรหมโลก
น้ำตกกะโรม
น้ำตกกระแนะ หรือ น้ำตกวังแรด
น้ำตกกรุงชิง
น้ำตกท่าแพ
น้ำตกยอดเหลือง หรือ น้ำตกเมืองใหม่
น้ำตกวังไม้ปัก
น้ำตกสวนขัน
น้ำตกสวนอาย
น้ำตกสอยดาว